
iš tikro vokiečiai atsisako 
teritorinių reikalavimų. Žinios 


apie tolimesnius Čekoslovakijos — 
Vokietijos santykius. 
Palestinoje. Karas Kinijoje. 
Pilietinė drąsa. Apie politine ti- 
kybą. Zigfrido linija. 
ir kas pralaimėjo. 


Kas darosi 


Kas laimėjo 


IŠVADOS IŠ ČEKŲ NELAIMIŲ Duok Dieve, kad taip iš tikro būtų Ia 


Čekų tauta ir valstybė pergy- 
veno ir gyvena didelį sukrėtimą. 
Apie čekus galima pasakyti, kad 
juos ištiko didelė nelaimė ar, ge- 
riau sakant, visa eilė didelių ne- 
laimių. Čekų pergyvenimai verčia 
visus pagalvoti ir padaryti tam tik- 
rų išvadų. Kai kurios jų gali būti 
naudingos ir mums. 

1. Neverta tautai tarnauti 
kitų reikalams. Kai po Didžiojo 
karo kūrėsi Čekoslovakija, buvo 
žiūrėta ne vien čekų tautos rei- 
kalų. Prancūzai turėjo galvoje ir 
savuosius: turėti Vokietiją kiek ga- 
lima silpnesnę ir apsuptą kaimy- 
nų, kurių interesai priešingi vo- 
kiečių tautai. Todėl buvo priskirta 
Čekoslovakijai žemės, kur gyveno 
suglaustai vokiečiai, vengrai ir ki- 
tos tautos. Čekoslovakija turėjo 
grasyti Vokietijai iš pietų. Tam 
reikalui liepta jai ginkluotis ir iš- 
vesti sustiprinimo liniją Vokietijos 
pasienyje. Čekai tiems sustiprini- 
mams ir bendrai apsiginklavimui 
išdėjo milijonines sumas ir ką gi 
laimėjo po 20 metų? Per pirmą 
mėginimą be šūvio visa tai reikė- 
jo atiduoti vokiečiams, o atiduoti 
diktuojant tiems, kurių reikalus 
turėjo ginti, būtent, prancūzams su 
anglais. Mat, šiems pastariesiems 
atrodė, kad išmintingiau bus vo- 
kiečiams geruoju atiduoti tai, ką 
jie vis tiek anksčiau ar vėliau pa- 
tys paims, negu kad, ginant če- 
kus, lįsti į ugnį.  Galvota blaiviai, 
nors ir savanaudiškai. 

Jei- būtų čekai, Didžiajam ka- 
rui baigiantis, blaiviai pažiūrėję į 
savo tautos reikalus, būtų gal pa- 
matę, kad geriau turėti mažiau, 
bet tikrai savo, negu daug, bet 
svetima, arba tapusia svetima. 
Tvarkydamiesi savo žemėje per 
20 metų, būtų daug ką kitaip su- 
tvarkę, negu šiandien turi, ir savo 
tautai naudingiau. Juk dabar visas 
krašto ūkis reikia iš naujo per- 
tvarkyti. Nei keliai, nei prekybos 
sutartys, nei pramonė, nei žemės 
ūkis nedera šiandien su nauja pa- 
dėtimi. 

2. Pasitikėti galima tik savo 
jėgomis. Prieteliai geri, bet jų 
parama netikra ir retai kada išei- 
na iš asmeninių reikalų ribos. Di- 
deli prieteliai buvo čekams pran- 
cūzai ir rusai; iš šalies žiūrint 
atrodė, kad net jų reikalai sutam- 
pa vokiečių atžvilgiu, bet vis dėlto 
pavojaus metu čekus išdavė. 

3. Mažoms tautoms ir val- 
stybėms geriausia laikytis neu- 
tralumo. | didžiųjų valstybių rei- 
kalus ir ginčus nesikišti, teisėtiems 
jų siekimams ir reikalams skersai 
kelią nestoti, su visomis gerus 
kaimyniškus santykius turėti. Dė- 
tis su viena kuria, reiškia turėti 
kitus kaimynus priešais ir pavo- 
jaus metu likti be pagalbos. 

4. Apsišvietusi ir sąmonin- 
ga tauta sunku yra šiandien 
Nutautinti ir atskirta laikyti nuo 
tautos kamieno. Ar gera buvo ma- 
žumoms Čekoslovakijoje? 


Vokietijos tvarka daug kam ne- 
patinka: valdo viena partija, nėra 
laisvės pasisakyti ir veikti, perse- 
kiojama Bažnyčia, bet nežiūrint 
to 90 procentų austrų ir sudetų 
katalikų balsuoja už susijungimą 
su Hitlerio Vokietija. 

Lenkų spauda rašo, kad pri- 
jungta ŪUžolzė turi aukštesnę pra- 
monę ir žemės ukį, kad Lenkijoje 


sunku būsią gauti tokias geras 
kainas žemės produktams ir to- 
kia gera rinka pramonės gami- 


niams, kaip buvo ligšiolinėje Če- 
koslovakijoje, bet vis dėlto lenkų 
mažuma linko atsiskirti nuo čekų, 
o prisidėti prie savųjų. Apie tai 
kalba kovos ir politinių kalinių 
skaičius. Sąmoningam tautiečiui 
pasirodo geriau su savaisiais juo- 
da duona valgyti, negu su sveti- 
maisiais pyragai. Taip ir turi būti, 
tai žmogaus kilnumas. 


5. Atskirtos tautos dalys ne- 
turi prarasti vilties išlikti ir 
susijungti su tautos branduo- 
liu. Lipdytos valstybės nėra pa- 
tvarios: jomslygiai pavojinga duoti 
mažumoms teises ir, jas atėmus, 
mėginti silpnesnes asimiliuoti. Abe- 
jais atvejais tauta ima susiprasti 
ir eiti sau įgimta linkme. Ceko- 
slovakijos mažumos susilaukė su- 
sijungimo su savąja tauta grei- 
čiau, negu dar vakar galima buvo 
to tikėtis. A. Radeika. 


technika. 


Kancleris Hitleris garsioje sa- 
vo kalboje, kurią pasakė rugsėjo 
25 dieną Berlyne, aiškiai pažymė- 
jo, kad Vokietija, gavusi iš Čeko- 
slovakijos Sudetus, daugiau Euro 
poje iš jokios valstybės nereika- 
lausianti teritorijos — žemių. Su- 
detų klausimo išsprendimas esąs 
tai paskutinis Vokietijos teritorinis 
reikalavimas Europoje. 


Savaime aišku, kad šitoksai 
Hitlerio pareiškimas padaręs dide- 
lj Europoje įspūdį ir ramaus gy- 
venimo ištroškusios tautos visiškai 
nesidomėjo kokia kaina bus pirkta 
taika. Ta kaina - buvo Cekoslovaki- 
jos padalinimas. Tačiau ir po to, 
kai Europa sutiko patenkinti vo- 


kiečių reikalavimus ir atidavė jiems, 
ko jie norėjo, padėtis buvo nera- 

mi. Hitlerio kalba Sazbriukene ir 
po jos paskelbtas Anglijos vyriau- 
sybės dekretas, kuriuo padidina- 
ma anglų armija, buvo neraminan- 
tieji reiškiniai. 

Dabar Europos spauda daug 
priduoda reikšmės vokiečių dien- 
raščio „Deutsche Allgemeine Zei- 
tung“ straipsniui, kuriame yra api- 
būdinta Europos politinė padėtis 
po Miuncheno konferencijos. 

„D. A. Z.“ rašo, kad Vokietija, 
gavusi Austriją ir Sudetus, daugiau 
Jokių teritorinių pretensijų Eu- 
ropoje neturi. 


Vokiečiai nuosekliai vykdo savo planą 


Jau nuo seniau spaudoje pa-|vokiečių ekonomiškai priklausoma. 


sirodydavo žinių, kad vokiečiai vi- 
somis priemonėmis stengiasi įsi- 
galėti Pietų Europos valstybėse. 
Pirmon eilėn, kaip žinia, nuėjo 
Čekoslovakija. Taip pat didelė vo- 
kiečių įtaka juntama Vengrijoje, 
kuri didesnę savo prekių dalį išve- 
ža į Vokietiją ir tuo pačiu yra nuo 


Europos moterų krepšinio 
rungtynės 
Spalio 11 dieną Italijos sosti- 


nėje Ryme prasidėjo Europos mo- 
terų krepšinio rungtynės. Jose da- 
lyvauja keturios valstybės: Lietuva, 
Italija, Lenkija ir Prancūzija. 


Pirmą rungtynių dieną Lietuva 
nugalėjo Italiją, o ltalija Lenkiją. 


Italijos spauda, aprašydama 
krepšinio rungtynių pradžią, pažy- 
mi, kad Lietuvos moterys pasižy- 
mi tikrai aukšta ir tobula žaidimo 


vva 


Lietuvos krikščionių darbininkų suvažiavimas 


Spalio 8—9 d. Kaune jvyko 
Lietuvos Krikščionių Darbininkų 
Sąjungos narių metinis suvažiavi- 
mas, kuriame gausiai dalyvavo 
miestų ir provincijos darbininkai. 


Suvažiavime buvo pranešta, kad 
dabar ši Krikščionių Darbininkų 
Sąjunga turi 42 skyrius su 6.00C 
narių. Be to dar yra 8 jaunuome- 
nės grandys, prie 10 skyrių savi- 
šalpos kasos, 10 jaunimo sporto 
klūbų. Taip pat yra suorganizuoti 
kiemsargių ir tarnaičių skyriai. Są- 
junga turi savo atskirą laikraštį 
„Darbininką“. 

Po centro valdybos apyskaitos, 
skyrių atstovų pranešimų ir disku- 
sijų priimta visa eilė nutarimų: 
1) aprūpinti darbininkus nuosa- 
viais nameliais, 2) mažiausiąjį atly- 
ginimą už darbą suderinti su pra- 
gyvenimo kainomis, 


3) apdrausti ! granito. 


senatvės ir nesveikatos atvejais, 
4) remti medžiagiškai gausesnes 
darbininkų šeimas, 5) pagerinti 


dvarų darbininkų sąlygas, 6) ap- 
saugoti lietuvio darbininko tautinį 
susipratimą ir garbę ir t. t. 

Šalia to suvažiavimas priėmė 
visą eilę nutarimų organizaciniais 
sąjungos reikalais. Dėmesys dau- 
giau nukreipta į sąjungos medžia- 
ginius ir spaudos reikalus. 


— Šiomis dienomis sugrįžo iš 
užsienio Kauno Vytauto Didžiojo 
Universiteto humanitarinių mokslų 
fakulteto dekanas prof. Mykolas 
Biržiška, kuris buvo išvykęs į Pie- 
tų Prancūziją pasigydyti. 

— Kauno Ąžuolyne šiomis die- 
nomis pradedama statyti Dariui ir 
Girėnui didelis paminklas. Jis bus 
statomas iš rusvo Lietuvos laukų 


Palestinoje tikras karas 


Praėjusiame „Aido“ numeryje 
buvo rašyta apie Palestinos gel- 
bėjimo arabų komiteto ultimatu- 
mą žydams, kad jie nedristų vykti 
į Palestiną. Rašėme taip pat apie 
visų arabų kongresą Kaire. Dabar 
šis kongresas jau pasibaigė ir pa- 
skelbė savo nutarimus. Tarp kitko 
yra pasakyta, kad arabai daugiau 
nepripažįsta Balfuro deklaracijos 
(1917 metais Anglijes ministeris 
Balfuras paskelbė speciališką raš- 
tą, kuriuo pripažino žydams teisę 
įsigalėti Palestinoje), griežtai pa 
sisako prieš žydų važiavimą į Pa- 


lestiną, kurį turinti priklausyti ara- 
bams. Rezoliucijose tačiau pasa- 
kyta, kad arabai dabar gyvenan- 
tiems Palestinoje žydams pripa- 
žįsta visas teises. 

Tuo metu, kai Kaire posėdžia- 
vo arabų kongresas, Palestinoje 
kasdien įvykdavo ir vyksta kruvini 
susirėmimai, kurių metu būna daug 
užmuštų ir sužeistų: Tačiau šiuo 
metu mažiau kovoja žydai su ara- 
bais, o daugiau anglų policija ir 
kariuomenė; arabai yra susiorga- 
nizavę į gerai ginkluotus sukilėlių 
būrius. 


Be to, vokiečiai yra susirūpinę 
Turkija, Bulgarija ir Rumunija. Vi- 
sose šiose valstybėse vokiečiai 
ekonominiu atžvilgiu yra giliai 
ileidę savo šaknis, ar tai duodami 
toms valstybėms paskolas ar pirk- 
dami iš jų prekes. Neseniai Tur- 
kijoje lankėsi keli vokiečių politi- 
kas, dabar į Rumuniją atvyko Vo- 
kietijos vadinamojo darbo fronto 
vadas d-ras Ley, kuris Rumunijoje 
kalbėsis politiniais ir ekonomi- 
niais klausimais. 


m 


Bus renkamas 
tuvos Prezidentas 


Šiomis dienomis Lietuvos Sei- 
mas svarstė ir priėmė Valstybės 
Prezidento rinkimų įstatymo pro- 
jektą. [statymas pritaikintas nau- 
jos Konstitucijos nuostatams. 

Pagal naująją Konstituciją ir 
naujaji rinkimų įstatymą Lietuvos 
Valstybės Prezidentą rinks savival- 
dybių išrinkti tautos atstovai. Tau- 
tos atstovų rinkimai numatyti šių 
metų lapkričio mėnesį, Valstybės 
Prezidento — gruodžio mėnesio 
pirmomis dienomis. 


Baltijos valstybių 
Konferencija 


Spaudoje pasirodė žinių, kad 
šiemet eilinė Baltijos valstybių už- 
sienių reikalų ministerių konferen- 
cija įvyksianti gruodžio mėn. Tik- 
sli data tuo tarpu dar nenustatyta, 
žinia tik, kad konferencija būsian- 
ti sukviesta Kaune ir joje daly- 
vaus Lietuvos, Latvijos ir Estijos 
užsienių reikalų ministeriai. 

Kol kas dar nepaskelbta kon- 
ferencijos pragrama, bet galimas 
daiktas, kad joje bus apsvarstytas 
Baltijos valstybių neutralumo klau- 
simas, kuris ypač pasidarė aktua- 
lus po paskutiniųjų įvykių Euro- 
poje. Kaip žinia, Estijos vyriausy- 
bė jau paskelbė oficiališkai, kad Es- 
tija paliekanti neutrali. 


— 


Plebiscito klausimas Čekoslovakijoje 


Tarptautinės komisijos posėdis 
antradienį neįvyko. Pagrindinis 
klausimas, kurį komisijai teks ap- 
svarstyti, ir toliau pasilieka plebi- 
scito klausimas kai kuriose Ceko- 
slovakijos srityse. Vokiečiai tvir- 
tina, kad, užėmus visas penkias 
sritis, Čekoslovakijoje dar pasilikę 
300.000 vokiečių. Cekoslovakai iš 
savo pusės pabrėžia, kad iki šio- 
lei Vokietijos užimtose srityse yra 
723.000 čekų ir slovakų. 

Hitleris, kuris lankėsi Vokietijos 
užimtose srityse, dabar ilsisi Godes- 


berge. Turimomis žiniomis, kai ku- 
rie aukštieji pareigūnai išvyko iš 
Berlyno į Godesbergą gauti naujų 
instrukcijų. 


Paskutinės žinios praneša, kad 
tarp vokiečių ir čekų įvyko galuti- 
nis susitarimas dėl sienų tarp 
Vokietijos ir Cekoslovakijos. Tuo 
būdu plebiscito, kuris buvo numa- 


tytas, visiškai nebus. Susitarius 
geruoju, Čekoslovakijos užsienių 
reikalų ministeris = Cbvalkovskis 


apsilankė pas Hitlerį. 


Kas bus Čekoslovakijos prezidentas 


Atsisakius prezidentui Benešui 
nuo savo pareigų, laikinai pava- 
duoja dabartinis premjeras gene- 
rolas Syrovy. Kaip ilgai jis eis 
prezidento pareigas, tuo tarpu ne- 
žinia. Spėjama tiktai, kad Ceko- 
slovakijos parlamentas bus sušauk- 
tas tik po to, kai galutinai bus 
nustatytos naujos valstybės sienos. 

Tačiau jau dabar spaudoje mi- 
nimi įvairūs kandidatai. Tarp kitų 
kandidatų minimas yra garsiųjų 


Cekoslovakijos sakalų vadas dras 
Bukovskis. Taip pat kalbama apie 
Batios kandidatūrą. Dar kiti mini 
Jono Masaryko, buvusio preziden- 
to sūnaus, kandidatūrą. 

Pagaliau, reikia pažymėti, kad 
po žinomųjų įvykių, dabartinė Ce- 
koslovakijos vyriausybė, kurioje 
yra net keli generolai, gali ilgiau 
valdyti be parlamento, kol susi- 
tvarkys valstybė naujai sudarytose 
sąlygose. 


Čekoslovakų spauda ragina stoti į atkūrimo darbą 


Visi čekoslovakų laikraščiai pa- 
prėžia reikalą tuojau pradėti val- 
stybės atkūrimo darbą prisitaikant 
prie naujų sąlygų. 


Pamaldos už Karpatų Ukrai- 
nos vyriausybę 

Jau buvo rašyta, kad Karpatų 
rusinai (ukrainai ir rusai), kurie 
gyvena Čekoslovakijoje, neseniai 
sudarė autonominę vyriausybę. 

Šis įvykis visiems ukrainams 
padarė didelį įspudį. Pirmieji gy- 
vai tą faktą atjautė Lvovo ukrainai, 

Lenkų spaudos pranešimų, šio- 
mis dienomis Lvove švento Juro 
bažnyčioje (unitų bažnyčia) buvo 
atlaikytos iškilmingos pamaldos. 
Karpatų Ukrainos autonominės vy- 
riausybės intencija, 

Po pamaldų, kaip pranešama, 
ukrainai suorganizavo manifesta- 
ciją, bet policija išsklaidė. 


„Venkov“ vedamajame rašo: 
„Mes neturime klausti, kas kokiai 
partijai priklauso, bet turime žinoti, 
koks žmogus, pilietis ir patriotas 
yra kiekvienas. Mes turime pa- 
keisti partijų turini ir formą. Mes 
turime taip pat peržiūrėti spaudos 
organų kiekybę ir kokybę ir duoti 
spaudai naują patarimą: ne partijų 
sistemai, bet tarnauti tautai ir tė- 
vynei“. Laikraštis toliau reikalau- 
ja skubiai išspręsti emigracijos 
klausimą. Pagaliau, laikraštis pa- 
reiškia: „Turi nutilti ir tos kalbos 
apie demokratiją. Mes turime iš- 
aiškinti tautai, kad užsienių politi- 
ka persiorientuos. Tauta laukia 
veiksmų“. 


„Lidove Noviny“, tarp kitko, kri- 
tikuoja ligšiolinę politiką. „Ji, sa- 
vaime suprantama, nebuvo gera, 
nes kitaip. mes nebūtume atsidūrę 
ten, kur dabar esama“ 


? 

Civilinė drąsa — būtinas dalykas 


Dažnai sakoma: gyvenimas — 
tai kova. Taip ir yra. Kad žmogus 
galėtų gyventi, atseit, kad galėtų 
sudaryti sau tinkamas gyvenimo 
sąlygas, — turi nuolat kovoti dėl 
tų sąlygų. O kas tik pasitenkina 
paties likimo sudaromomis sąly- 
gomis, tas dažniausiai to likimo 
esti parbloškiamas, nes, apskritai, 
likimas yra beširdis, negailestin- 
gas, o dažnai ir labai žiaurus. La- 
bai retai likimas atneša laimę. 
Zemiškąją laimę žmogus pats turi 
kurti, turi pats sąmoningai kaip 


geriau tvarkyti savo gyvenimą. 
Likimu nėra ko pasitikėti. Atvirkš- 
čiai, su likimu reikia kovoti, rei- 
kia jam priešintis. Ta prasme gy- 
venimas ir vadinamas kova. O 
kiekvienoje kovoje yra būtinas 
vienas dalykas: drąsa. Kame nė- 
ra drąsos, pasitikėjimo ir noro ko- 
voti, ten neįmanomas joks laimė- 
jimas. Netgi mažiausias, iš pažiūros 
kasdienis, paprastas žygis reika- 
lauja drąsios iniciatyvos ir didelio 
pasitikėjimo savo jėgomis. 

Dėl savo būvio kovoja ne tik 
atskiri žmonės, bet ir visuomenės, 
tautos bei valstybės. Kovos tikslas 
yra tas pats: sudaryti tinkamesnes 
gyvenimo sąlygas. 

Organizacijos yra geriausia 
priemonė tvarkyti visuomeninį gy- 
venimą. Mes dabar organizacijų 
jau beveik neturime, bet tai dar 
nereiškia, kad mes jų iš viso ne- 
galime turėti. Aišku, jos pačios 
niekuomet neatsiras ar neatsida- 
rys. Savaime niekas neatsiranda. 
Viską reikia patiems susidaryti ar 
atgauti. O atgavimas tegalimas tik 
vieningai, drąsiai ir ryžtingai reika- 
laujant. Juk reikia žinoti, kad mes 
nereikalaujame to, ko nėra įstaty- 
mais mums pripažinta. Tatai mes 
visi turime gerai įsidėmėti. Bet ir 
tai, kas įstatymais pripažinta, taip 
pat savaime neatsiranda ir niekas 
pats savo noru to neduoda. Visa 
iniciatyva priklauso čia visuomenei. 
Vadinas, jeigu visuomenė nori, kad 
jai būtų duota tai, kas įstatymų 
pripažinta, ji turi pati visko reika- 
lauti. Bet kaip žinia, kiekvienas 
reikalavimas gali būti sėkmingas 
tik tada, kai reikalaujama visų 
bendrai ir vieningai. 

Jau buvo rašyta, kad pačios 
inteligentijos reikalavimai nedaug 
tereiškia. Judėjimas turi reikštis ir 
iš apačios. Liaudis čia turi svar- 
biausį balsą. Inteligentija gali tik 
tuos reikalavimus formuluoti ir 
pakreipti juos ten, kur reikia. 

Tad rodykime savo tautinę gy- 
vybę. Bukštumui ir abejingumui 
neturi būti vietos mūsų visuome- 
nėje. O bukštavimo mūsų kaime 

DRAS MARTYNAS YČAS. 


yra dar labai daug. Pavyzdžiui, 
kai kurie valstiečiai, jausdami rei- 
kalą ko nors sau pareikalauti, pa- 
sirašo po prašymu, o kai paskiau 
ateina kas nors jų teirautis, išsi- 
gina savo parašo ar pasako, kad 
pasirašę kitų įkalbėti. Tai jau ne- 
gražus reiškinys, rodąs visišką ne- 
susipratimą. Juo blogiau, kad to- 
kie žmonės, užuot padėję bendrai 
ko nors išreikalauti, savo bukštu- 
mu ir nesolidarišku (nevieningu) 


kur gyventojai apskundė Pašto Di- 
rekcijai provincijos skyriaus pašto 
viršininką, kad jis neatiduodavęs 
gyventojams „Aido“. Prašymas bu- 
vo patenkintas, o anas viršininkas 
sudraustas. Taigi kaimiečiai turėtų 
žinoti, kad jų skundai prieš netin- 
kamą valdininkų elgesį tarnyboje 
ar netinkamą pareigų atlikimą, 
jeigu tik tie skundai yra faktais 
pagrįsti, negali būti baudžiami, ir 
jie turi teisę visuomet toki valdi- 


pasielgimu viską sugadina ir tikrai | ninką apskųsti. Čia nėra ko bijoti. 


save apjuokina lietuvių visuome- 
nės akyse. 

Ko gi čia bijoti po prašymu 
pasirašyti? Juk tai nėra joks nu- 
sikalstamas darbas. Valstybės pi- 
liečiai visada gali rašyti valdžios 
įstaigosna prašymus ir už tai jie 
negali būti baudžiami. O jeigu kas 
pagraso kuo nors už pasirašymą 
po prašymu, tai nereikia to nu- 
sigąsti, o atrėžti stačiai, kad kiek- 
vienas pilietis turi teisę rašyti val- 
džion prašymus. Kai kur mūsų 
kaimiečiai tatai jau gerai žino. Kaž 

Politinė tikyba ar broliška meilė * 


Bažnyčia ir valstybė—tai dvi skir- 
tingos sritys, kurios tačiau gyve- 
nime labai dažnai susieina ir vie- 
na antrą paremia bei palaiko. Taip 
yra, tur būt, todėl, kad religija ir 
valstybė yra tų pačių piliečių rei- 
kalas. 

Vienos valstybės, suprasdamos 
tikėjimo reikšmę visuomenės gy- 
venime, stengiasi tikėjimą remti 
ir saugoti jo neliečiamybę tam 
tikrais įstatymais, kitos — priešin- 
gai, tvirtindamos tikėjimą esant 
žalingą visuomenei, kovoja su juo 
(pvz. Sovietų Rusija). 

Tikėjimą palaikančios valstybės 
paprastai derina savo veikimą su 
Bažnyčia ir tam tikslui susitaria, 
nustato sau tam tikras gaires, pa- 
gal kurias ir tvarkosi katra savo 
veikimo sritį. Šito susitarimo fak- 
tas aiškiai rodo, kad abidvi šalys, 
norėdamos sugyventi, turi vengti 
nesusipratimų ir dėl to privalo 
kartais viena kitai nusileisti ar vie- 
na kitą remti. 

Taip dalykams susidėjus, pats 
gyvenimas dažnai priverčia į Baž- 
nyčios tarptautinį charakterį įterp- 
ti tautinių savybių gal daugiau 
nei reikia ir galima. Ir aišku. Jei- 
gu valstybė ne. vienu atveju yra 
Bažnyčios gynėja bei saugotoja, 
tai ir Bažnyčia negali kai kada 
nepritarti tokiam valstybės žygiui, 
kurs, iš religinės kertės žiūrint, 

ATSIMINIMAI 


Nepriklausomybės keliais 


Mūšiams pasieny vykstant, pa- 
bėgėlių skaičius vis augo. Vasario 
mėnesio pradžioje buvo policijos 
užregistruota Vilniuje virš 15.000 
pabėgėlių, bet dar ne visi buvo 
suregistruoti. Jų dauguma buvo 
reikalinga greitos pašalpos ir dar- 
bo. Antakalnio vasarnamiai, šiek 
tiek pritaikinti žiemai, virto lietu- 
vių Centro Komiteto prieglaudo- 
mis. Be prieglaudų, Komitetas re- 
gistravo pabėgėlius pagal amatus 
ir ėmė rūpintis jiems darbo, steig- 
ti dirbtuvėles. 

Be materialės pašalpos, Komi- 
tetas dar ėmė rūpintis jų dvasios 
reikalais. Prie visų gausių katalikų 
bažnyčių, kuriomis Vilnius gali pa- 
sigirti prieš kitus miestus, lietu- 
viai buvo išsikovoję dar 1904 me 
tais tik vieną šv. Mikalojaus baž- 
nytėlę. Ji tik viena lietuviams bu 
vo pavesta. Jau normaliu laiku 
lietuviai nebetilpo savo bažnytė- 
lėje, *o ką jau besakyti pabėgė- 
liams Vilnių užplūdus: Todėl Ko- 
mitetas 1915 m. vasario mėn. 20 d. 
nutarė prašyti Vilniaus vyskupijos 
valdytoją, kad paskirtų lietuviams 
pabėgėliams lietuvių kalba pamal- 
das šv. Petro bažnyčioje Antakal- 
nyje, kur lietuvių pabėgėlių buvo 
virš 2.000. Tam reikalui įvykdyti 
buvo išrinkti kan. Alšauskas ir adv.! 


P. Leonas. Jie lankėsi pas vysku- 
pijos valdytoją. Jis nieko nepasa- 
kė, tik patarė tais reikalais kreip- 
tis į šv. Petro bažnyčios kleboną. 
Tačiau klebonas tokio leidimo ne- 
davė. Tada Komitetas, norėdamas 
išvengti skandalo ir matydamas 
tikinčiųjų katalikų skriaudą, mušė 
į Petrapilį Mohilevo arkivyskupi- 
jos valdytojui, vyskupui Ciepliakui, 
tokio turinio telegramą: „Nežiū- 
rint to, kad Komitetas dėl karo 
nukentėjusiems šelpti kart-kartė- 
mis ir prisimygęs prašė leisti atlai- 
kyti gavėnioje šv. Petro bažnyčio- 
je lietuvių kalba rekolekcijas lie- 
tuviams pabėgėliams, kurių tūk- 
stantimis susitelkė Vilniuje, šv. Pe- 
tro parapijos rajone, Vilniaus Ry- 
mo katalikų vyskupijos valdytojas, 
nepaaiškindamas priežasties, griež- 
tai atsisakė. Yra pavojaus, kad 
tūkstantinės lietuvių pabėgėlių mi- 
nios, būdamos esamųjų draugijų 
kitu kuo aprūpintos, dėl Vilniaus 
vyskupijos valdytojo keisto užsi- 
kirtimo gali palikti be dvasios ir 
tikybos pagalbos. Tad gavėniai 
baigiantis, Komitetas nuolankiau- 
siai prašo Ekscelenciją negaišuo- 
jant paveikti, kad minėtoji bažny- 
čia duotų prisikentėjusiems lietu- 
viams katalikams pabėgėliams re- 
kolekcijas lietuvių kalba“. 


nebūtinai jau turi būti Bažnyčiai 
naudingas ar patogus. O valstybės, 
kaip grynai pasaulinės valdžios, 
šiokie ar tokie žygiai yra dažniau- 
siai, kaip žinome, susiję su politika. 

Kas naudinga tokiai ar kitokiai 
pasaulinei valdžiai,  nevisuomet 
naudinga piliečiui. Pagal valstybės 
įstatymus pilietis turi teisę gimto- 
sios kalbos mokytis ir ja melstis. 
Malda yra jo sąžinės dalykas. Baž- 
nyčiai taip pat kiekviena kalba 
yra lygiateisė ir gera. Kiekvienas 
tikintysis, kurio aukščiausias tiks- 
las — amžinoji laimė, gali melstis 
suprantamiausia jam gimtąja kal- 
ba pats ir ta kalba gali mokyti 
poterių savo vaikus. Rodos, viskas 
gerai, kas gali pavydėti tikinčiam 
žmogui kilniausio tikslo siekti? 
O vis dėlto nuo seniausių laikų 
ligi šių dienų dėl tų esminių žmo- 
gaus sielos dalykų kovojama vi- 
somis jėgomis. 

Mūsų krašte dabar, kas nori 
pabrėžti savo skirtingą4pasaulėžiū- 
rą, dažnai mėgsta ir šitaip savo 
skirtumą pažymėti: girdi, tau tikė- 
jimas pirmoje vietoje, o tautystė— 
antroje, o man priešingai, tautys- 
tė pirmoje vietoje, o tikėjimas 
antroje. Kiti dar šitaip tvirtina: 
esą, vieni pas mus tikėjimą prak- 
tikuoja ir gerbia, kiti tiktai toleruoja. 

Man rodos, čia tik nesusipra- 
timas. 


Visi tikėjosi ir laukė iš Mohi- 
levo arkivyskupo palankaus atsa: 
kymo. Niekas nelaukė, kad tokioje 
sunkioje valandoje katalikai skriau- 
stų katalikus, o ypač tie, kuriems 
yra pavesta tikinčiųjų reikalų da- 
bojimas. 

Su didžiausiu apsivylimu gau- 
tas iš vyskupo Ciepliako toks atsa- 
kymas: „Patenkinimas Jūsų pra- 
šymo pareina vien tik nuo vietos 
dvasinės vyresnybės“. Visas Komi- 
tetas jautėsi nuskriaustas. Ypač 
blogai jautėsi kunigai, kurie matė 
aiškią savo vyresnybės lietuviams 
daromą skriaudą. Imta galvoti iš 
tos nemalonios padėties išeiti. Ta- 
da kan. Alšauskas paskelbė visuo- 
se laikraščiuose, kad Lietuvių 
Centralinis Komitetas, atsisakius 
Vilniaus vyskupijos valdytojui duoti 
lietuviams pabėgėliams laikyti re- 
kolekcijas bažnyčioje, ieškąs Anta- 
kalnyje didelės salės, kur galėtų 
sutilpti 1.500 žmonių. 

Tai buvo mesta bomba. Vado- 
vybė labai užsigavo. Už tokį žygį 
kan. Alšauską nubaudė išleisdama 
aplinkraštį, kuriuo jam draudžiama 
laikyti mišios, sakyti pamokslai ir 
klausyti išpažinties Vilniaus vys- 
kupijos bažnyčiose. Ta žinia kan. 
Alšauską pasiekė kaip tik prieš 
pat Velykas didžiojo ketvirtadienio 
dieną. Be to, pagrasino dar ir ki- 
tiems kunigams, C. Komiteto na- 
riams. Rezultate kunigai Kukta ir 
Jezukevičius išstojo iš Komiteto, 
o kun. Kraujelis išėjo iš revizijas 
komisijos. [1 

Bet rezultatai išėjo visai nelauk? 


Jeigu būsime tokios rūšies tikė- 
tojai, kaip aukščiau šitame straips- 
nyje nupasakota, tai tuomet prak- 
tikoje visi „statysime“ tikėjimą 
pirmojon vieton ir ta „antroji“ vie- 
ta savaime atpuls. 

O jeigu paliksime tikėjimą vie- 
nui vieną, nuo jokių „išorinių“ 
aplinkybių nepriklausomą, tai tuo- 
met bus žmonės tiktai tikį, netikį 
ir indeferentai. Cia, rodos, pravar- 
tu būtų skirti politinį tikėjimą nuo 
gryno tikėjimo, kurs nieko bendro 
su politika neturi. 


Akivara. 


—— ————T———.— 


— Klaipėdos lietuvių tautiškojo 
jaunimo sąjunga „Sandara“ jau 
turi naują vadovybę. Vieton išvy- 
kusio užsienin  „Sandaros“ vado 
Geležinio paskirtas J. Reizgys. 
Šių metų lapkričio mėnesį 
pasibaigia Klaipėdos krašto seime- 
lio kadencija (posėdžiavimo laikas). 
Kadangi seimelis yra renkamas tik 
trejiems metams, tai, šiam laikui 
praėjus, turės būti jis paleistas ir 
paskelbti nauji rinkimai. 

Šiomis dienomis Kaune ivy- 
ko Lietuvos inžinierių suvažiavimas. 

tini. Iš visur pasipylė protestai, o 
kan. Alšauskui — užuojautos. Siuo 
reikalu susidomėjo tikybų depar- 
tamentas, pasiuntęs savo valdinin- 
ką Tiaželnikovą šių santykių vie- 
toje ištirti. Tada valdytojas supra- 
to, kad per toli nuėjęs, ir griebėsi 
tą nelemtą žygį prieš lietuvius pa- 
bėgėlius atitaisinėti. Jis pats, nu- 
vykęs į šventojo Petro bažnyčią ir 
atsiklaupęs ant kelių prieš altorių, 
užgiedojo lietuviškai: „Šventas Die- 
ve, Šventas macnas, Šventas ne- 
smertelnas“. Be to, buvo leistos 
lietuvių kalba pamaldos ne tik šv. 
Petro, bet ir daugumoje Vilniaus 
bažnyčių. Kova buvo laimėta kan. 
Alšausko strategijos ir ištvermės 
dėka. 

Sugrįžau į Vilnių. Radau Komi- 
tete didelį nusiminimą. Pabėgėlių 
ir prieglaudų buvo daugybė, o pi- 
nigų kasoje nė skatiko. Prasisko- 
linta krautuvėms, Savitarpio kre- 
dito draugijai ir atskiriems asme- 
nims apie 62.000 rublių. Visi šal- 
tiniai buvo išsemti. Komitetas ne- 
kantraudamas laukė manęs parva- 
žiuojant. Man sugrįžus, ėmėm tar- 
tis, kas daryti su jo įstaigomis. 
Jau norėta bankrutuoti ir atiduoti 
pabėgėlių globojimą Tatjanos ko- 
mitetui ar Miestų Sąjungai. Bet 
gaila buvo įdėto darbo ir tų glo- 
bojamų žmonių. 

— Siųskite į Maskvą delega- 
ciją iš pono Kymanto ir manęs. 
Gal pasiseks iš Maskvos ką nors 
parvežti, — pasiūliau Komitetui. 

— Tik kelionei pinigų išleisite 


Liudvikas Abramavičius 


„Przegląd Wileński“ 


Yra dvejopi laikraščiai. 
gyvuoja neatsižvelgdami į redak- 
torius, kiti yra nenutraukiamai su- 
sije su redaktoriaus asmeniu. Ge- 
rai sekas redaktoriui—klesti ir jo 
laikraštis, atsitiko kas nors ne taip 
su redaktoriumi — ima šlubuoti ir 
jo vairuojamas laikraštis. 


Prie paskesnės laikraščių kate- 
gorijos priklausė šio mėn. pradžioje 
sustabdytas dvisavaitinis lenkiškas 
laikraštis „Przegląd Wilenski“, kurį 
nuo pat pirmojo iki paskutiniojo 
numerio redagavo p. Liudvikas 


Abramavičius. Tiesa, nuo kelerių 
metų „Przegląd Wilenski“ buvo 
leidžiamas jau nereguliariai. Re- 


daktorius susirgo. Tai buvo 1936 
metais kovo 13 dieną. Tą dieną 
Vilniaus miesto teisme buvo pa- 
skirta p. L. Abramavičiaus ir ma- 
no byla. Jis buvo kaltinamas, kai- 
po redaktorius, aš, kaipo straips- 
nio „Dziad przemówił do obrazu“ 
autorius. Aišku, už tą patį straips- 
nį jau prieš tai kelis kartus sė- 
dėjome kaltinamųjų suole, bet by- 
la dėl tų ar kitų sumetimų vis 
buvo atidedama, kol, pagaliau, tą 
dieną galutinai turėjo būti išnagri- 
nėta. Bet vėl buvo atidėta, nes 
dieną prieš tai susirgo redaktorius. 


Nuo to laiko „Przegląd Wilen- 
ski“ pasirodydavo vis rečiau, nors 
šiek tiek pagijęs redaktorius dėjo 
visas pastangas laikraštį leisti re- 
guliariai. Kiek pajėgė, tiek dirbo, 
nors jo vaisiais skaitytojai retai 
kada pasinaudodavo, nes „Prze- 
gląd Wilenski“ dažniausiai būdavo 
konfiskuojamas. Pavyzdžiui, 193/ 
metais buvo išleisti devyni nume- 
riai ir visi devyni buvo sukonfis- 
kuoti. Šiemet išėjo vos keturi nu- 
meriai ir paskutinis taip pat buvo 
sukonfiskuotas.' 


Tuo būdu, sustabdžius „Prze- 
gląd Wilenski“, Vilnius neteko 
vieno iš kultūringiausiai redaguotų 
laikraščio, kurį vairavo per 26 me- 
tus vienas iš žymiausių lenkų 
stilistų ir vienas iš paskutiniųjų 
humanistų, kuriam kiekvienas žmho- 
gus buvo ZMOGUMI. 


Tiesa, gal „Przegląd Wilenski“ 
nebuvo taip skaitomas, kaip viso- 
kie ekspresai, bet tai buvo žmo- 
niškumo organas, kuris užtardavo 
kiekvieną, kam tik būdavo daro- 
ma skriauda, ir kartu ieškodavo tei- 
sybės. O tai mašinizmo ir akiplėši- 
ško vieni kitų apgaudinėjimo am- 
žiuje yra didelė retenybė, yra 
tai išimtis. 

Ir keistas dalykas. Laikraščio 
„Przegląd Wilenski“ sustojimo ne- 


ir jokios naudos iš to neturėsite,— 
pasakė d-ras J. Basanavičius. 

Čia aš pirmą kartą aštriai j Ba- 
sanavičių prašnekau ir subariau jį, 
kad kiti Komiteto nariai jau nebe- 
oponavo mano pasiūlymui. Nutarta 
mus siųsti ir pridėti prie mūsų 
dar trečią delegatą, inž. Naruševi- 
čių, kuris gyveno Maskvoje. 


Nuvykome į Maskvą. Aplankė- 
me visą eilę įstaigų: Miestų Są- 
jungą, Žemietijų Sąjųngą, Biržos 
komitetą, Miesto valdybą. Visur 
įteikėme mano surašytą memo- 
randumą, kur buvo išdėstyta Lie- 
tuvos būklė ir pabėgėlių vargai. 
Už tą raštą man daug kliuvo nuo 
inž. Naruševičiaus, kodėl aš pada- 
ves memorandumą C. Komiteto 
vardu, o ne šios delegacijos. Aš 
atsakiau, kad man atskirų delega- 
cijos narių ambicijos nerūpi, o tik 
pabėgėlių ir C. Komiteto reikalai. 
P. Kymantas irgi labai stebėjosi iš 
tokios Naruševičiaus ambicijos. 


Rezultatai buvo labai geri. Iš 
Maskvos išvažiavome su didele pi- 
nigų suma, kuri siekė virš 100 000 
rublių. Miesto dumos komisija pa- 
skyrė 30.000, per J. A. Konova- 
lovą ir Naidenovą gavome 25.000 
iš Biržos komiteto, 7 000 rub. 15 
kunigaikščio Lvovo Žemietijų 53“ 
jungos, 7.000 iš Miestų Sąjungos 
3.000 rbl. iš spaudos komiteto: 
5.000 iš „Russkija Viedomosti“ IF 
dar keliolika tūkstančių iš įvairių 
kitų įstaigų. 


(B. d.) 


Nr. 50 a 


Pastebėjo beveik nė vienas vietos 
'enkų laikraštis, nieks plačiau apie 
lo nuveiktą darbą neužsiminė. Taip 
Pasielgta, tur būt, todėl, kad „Prze- 
gląd Wilenski“ lenkų laikraščių 
tarpe buvo tas pat, kas žmogaus 
Organizme yra sąžinė. Jai nuti- 
lus, kai kada žmogus jaučiasi pa- 


tenkintas ir apie tai visiškai ne- 
Nori kalbėti. 
Darau šitokį palyginimą bū- 


damas giliai įsitikinęs, kad su tie- 
Sa neapsilenksiu. 


x 


P. Liudvikas Abramavičius, atsi- 
Sveikinimo žodyje su skaitytojais 
reiškia vilties, kad gal atsiras žmo- 
nių, kurie tes jo per tiek metų 
dirbtą darbą. Drįstu abejoti ir tie- 
siog netikiu, kad taip įvyktų, nors 
labai trokščiau. Deja. Gyvenimas 
aiškiai rodo, kad didžiųjų žmonių 
Vaikai niekuomet neprilygo savo 
tėvams. Tai yra taisyklė be išim- 
ties, ir šią taisyklę drįstu taikinti 
iIlgamečiui „Przegląd Wilenski“ 
Redaktoriui. Sutinku su tuo, kad 
gal vienas kitas sąžiningesnis žur- 
Nalistas, norėdamas nuodugniau tą 
ar kitą dalyką panagrinėti, pastu- 
dijuos „Przegląd Wilenskio“ me- 
traščius ir pasimokins, kaip reikia 
tTašyti. Bet tos idėjos, kuriai visą 
Savo amžių buvo atsidavęs p. Liud- 
Vikas Abramavičius, to jo huma- 


niškumo nieks taip nepataikys 
Skelbti, kaip jis pats. 

Štai kodėl gailimės visi, dar 
šiaip taip galį galvoti, sustabdyto 


„Przegląd Wilenski“, ir jei šioje 
vietoje galima ko nors ilgamečiui 
jo Redaktoriui linkėti, tai tik to, 
kad už daugelio metų darbą ir 
triūsą Aukščiausias ne pagailėtų jam 
ilgiems metams sveikatos. 


Tokį nuoširdų linkėjimą šiuo 
metu reiškia p. Liudvikui Abrama- 
Vičiui turėjęs kai kada garbės pa- 
rašyti vieną kitą straipsnį jo re- 
daguojamame laikraštyje 


R. Mackevičius. 


Akiu D AaS 


Laimėtojai ir pralaimėję 


Miuncheno konferencijoje, ku-| Anglija nenusileis“ —aiškino spau- 


rioje buvo nutarta padalyti Ceko- 
slovakiją, dalyvavo dviejų frontų — 
blokų atstovai: Hitleris— Musolinis 
ir Čemberlenas —Deladie. Pirmieji 
du sudaro totalinį nacional-fašis- 
tinį bloką, o antrieji demokratinį. 
Pirmieji du nori pasidaryti dide- 
lėmis pasaulio galybėmis ir reika- 
lauja erdvės, žaliavų (Hitleris) ir 
pinigų (Musolinis), © antrieji du 
sotūs, visko pilni, reikalauja, kad 
nebūtų jokių pakeitimų, kad nieks 
nedrumstų ramybės. 

Konferencijoje laimėjo alkanųjų 
blokas. Musolinis grįžo namo tuš- 
čiomis, bet labai patenkintas, kad 
jam pavyko sukviesti konferenciją 
ir sutaikinti susikivirčijusius, be 
to, dar gauti ir „ant alaus“ — se- 
niai laukiamą Paryžiaus ambasa- 
dorių (tuo tarpu pažadas) ir anglų— 
italų sutarties vykdymą (tik paža- 
das!). Hitleris gavo erdvės, žalia- 
vos, daugiau kaip du milijonus yo- 
kiško kraujo ir laisvasnes rankas 
Dunojaus baseine, kuriame bus 
patogiau meškerioti, gaudant Ru- 
muniją ir Vengriją. O Cemberle- 
nas su Dazladieru iš Miuncheno 
parsivežė tiktai taiką. 

Nežiūrint aiškaus Paryžiaus — 
Londono pralaimėjimo, politikoje 
vyrauja nuomonė, kad taika vis 
tik yra daug brangesnė, negu pa- 
darytos Hitleriui nuolaidos. Be to, 
anglų ir prancūzų politikų nuomo 
ne, padarytos nuolaidos nėra to- 
kios baisios; tai tik nejaukus am 
bicijos užgavirmas. Esą, iš esmės, 
žvelgiant plačiu politikos žvilgsniu, 
matuojant Miuncheno nuolaidas 
ne Čekoslovakijos valstybės inte- 
resų, bet pasauliniu mastu, pralai- 
mėjimas yra mažos vertės. „Pran- 
cūzija ir Anglija nenugalėtos“ — 
rašo prancūzų spaula. „Vokiečiai 
buvo įsitikinę, kad jų karinė galy- 
bė padarė juos pasaulio viešpa- 
čiais. Bet dar ne. Jeigu vokiečiai 
užsigeis paliesti anglų —sritis, tada 


„Zigfrido linija“ 


Hitleris keliose savo kalbose 
Yra pasakęs, kad Vokietijos vaka- 
ruose, prie Prancūzijos sienos vo- 
kiečiai turį pastatę milžiniškas tvir- 
toves, kurios pavadintos „Zigfrido 
linija.“ „Lietuvos Ziniose“ apie šias 
tvirtoves yra įdėtas straipsnis, ku- 
rio idomesnes vietas dedame „Ai- 
de“ norėdami supažindinti skaity- 
Jus su baisiomis tvirtovėmis, ku- 
Tiose ateityje gali įvykti atkakliau- 
Sių mūšių. 

„Po pasaulinio karo, Prancūzija 
Pastatė išilgai savo pasienį su Vo- 

ietija milžinišką požeminę tvirto- 
Vę, kuri ligšiol neturėjo sau lygios 
Pasaulyje. 

Pagal Versalio taikos sutartį 
Vokietijai buvo uždrausta turėti 
Savo pasienyje su Prancūzija bet 
kokias tvirtoves ir kad 50 km. ruo- 
ze neturėjo būti jokių karinių įgulų. 

Visai netikėtai dar neseniai an- 
9lų agentai pranešė sensacingą ži- 
na, kad vokiečiai nepaprastai sku- 
blu tempu stato milžinišką tvirtovę 


Pareinyje, išilgai prancūzų „Maži- 
no liniją“. 
Pasirodė, kad „Žigfrido linija“ 


Jau prieš tai ilgokai buvo statoma 
didelėj paslapty. Du darbininkai, 
Urie prasitarė nereikšmingus da- 
Ykus, buvo nuteisti mirti. Proku- 
"oras aiškiai pasakė susirinkusiems, 
ad mirti Nuteistieji darbininkai 
netenką savo gyvybių dėl to, kad 
neleistinai  pasielgę savo žodžiais 
it tuo išdavę savo tėvynės didelę 
Paslaptį. Tuos darbus be visos 
Šilės laisvų darbinikų dirba daug 
9lems metams nuteistų nusikal- 
ėlių. Jie labiausia dirba prie ypa- 
„Ogai slaptų įrengimų, nes iš jų 
a teprasiskverbia paslaptys. Sa- 
oma, kad darbas varomas dieną 
akti, po tris pamainas ir kad esą 
rie darbų dirba net 200.000 dar- 
Ininkų. Visi darbai, kaip numaty- 
1- turėjo būti baigti jau spalio 
? dieną. 


<! Ypatingai pavojingi yra 
tie cino linijai“ tie įrengimai, ku- 
yra „Zigfrido linijoje“ padaryti 


ant kalnų, arba kur nors pakiles- 
nėje vietoje, nes iš tų vietų pa- 
trankų ir kulkosvaidžių lizdų bus 
galima lengvai apšaudyti prancūzų 
„Mažino liniją“. 

Vokiečiai vienoje vietoje net 
iškirto ištisą mišką. Buvusio miško 
plote dabar yra išdygę paslaptingi 
žalios spalvos plieniniai bokšteliai 
su praviromis skylėmis, iš kurių 
išsižioje kyšo šiurpūs patrankų ir 
ugniasvydžių nasrai. Tie bokšteliai 
apstatomi laikinai dirbtiniais me- 
deliais, kad nebūtų gerai atskiria- 
mi. Tarp savęs visi bokšteliai su- 
jungti požeminiu koridoriumi. 


Vienoje vietoje „Zigfrido linija“ 
pereina per uolotą kalną, 309 me- 
trų aukščio. Tame kalne yra pas- 
tatyti plieno ir betono 4 pusrūsiai, 
iš kurių kyšo nepaprastai daug 
sunkių patrankų vamzdžių. Patran 
kos instaliuotos, sujungtos elektros 
laidais su atokesne vieta ir ten 
vienu elektros mygtuko paspaudi- 
mu visi tie toli šaudantieji pabū 
klai pradės šaudyti taip, kad jų 
šoviniais bus apmėtytos visos pri>- 
šais esančios Prancūzijos pramo- 
ninės apylinkės, ypatingai Meco. 
Didžiausiame pavojuje atsidūrė di- 
džiulė Kembo hidroelektros stotis, 
kuri teikia elektros energiją visai 
Alzaso sričiai ir iš dalies taip pat 
Lotaringijai. Be to, iš tų patrankų 
gali būti sunaikintos visos prancū- 
zų įrengtos apsaugos užtvankos 
prie Reino. 

Pačiame Reino pakraštyje yra 
pastatyti net keli tūkstančiai tokių 
bokštelių, kurių kiekviename yra 
įmūryta žemėje po 5 kulkosvai- 
džius, 2 sunkias patrankas ir 2 ug- 
niasvydžius. Zinomuose Harco kal- 
nuose yra įtaisyta keletas milži- 
niškų požeminių aerodromų, kur 
gali tilpti keli šimtai karo lėktuvų. 
Nuo Baden Badeno eina kelių šimtų 
kilometrų autostrada. Dabar toji 
autostrada minuojama. Kas 150 
metrų -padedamos minos, jos su 
jungiamos elektriniais laidais. Jei- 
gu „Zigfrido linija“ būtų pralaužta 
ir priešo kariuomenė įsiskverbtų už 
linijos, tada būtų galima susprog- 
dinti priešo kariuomenę, bežygiuo- 
jančią ta autostrada“. 


doje ir parlamente atsakingi anglų 
politikai. 

Vadinasi, kol dar Vokietija be- 
tarpiškai negresia anglų reika- 
lams, kaip Londonas, taip ir Pa- 
ryžius yra linkę be jokių susijau- 
dinimų daryti Hitleriui nuolaidas, 
aukoti Austrijas ir Cekoslovakijas. 
Dėl svetimų valstybių ribų ar ne- 
priklausomybės, nors tos valstybės 
būtų susirišusios su Anglija ar Pran- 
cūzija įvairiomis sutartimis ar ide- 
ologiniais saitais, Paryžius ir Lon- 
donas nenori leistis į karą. Tačiau 
tegul kas nors paliečia jų pačių 
skverną, tada karas iš karto bus 
pradėtas. 

Bet tuo tarpu toki galimu- 
mai dar negresia. Jų vengia ir Hit- 
leris. Kai jis viešai tvirtina, kad 
karo nenori, tai jis sako tiesą. Jis 
karo ne tik nenori, bet ir bijo, nes 
abejoja, ar karas baigtųsi Vo- 
kietijai laimingai. Hitleriui karinės 
pajėgos tuo tarpu yra tik baidy- 
mo, grasinimo priemonė. Tai tas 
pat, ką ginklas rankose tokio as- 
mens, kuris už savo veiksmus ne- 
atsako. 

Šiuo metu Londonas ir Pary- 
žius yra gerai apskaitę savo jėgas 
ir puikiai žino, kad pergalė jų pu- 
sėje. Materialinės, moralinės ir 
militarinės jėgos Paryžiaus —Lon- 
dono pusėje daug didesnės, negu 
Berlyno. Juk nepaslaptis, kad su 
vadinamuoju demokratiniu bloku 
eis iš vieno Prancūzija, Anglija, 
Amerika ir ištisa eilė mažesnių 
valstybių. O totalinį bloką suda- 
rytų Vokietija, Italija ir Japonija. 
Sovietų taktika neaiški, todėl ji 
paliekama nuošaliai. 

Jeigu palyginsime šių dviejų 
blokų gyventojus, tai gausime san- 
tykį 7: 1 Berlyno bloko nenaudai. 
Tai svarbus faktas. Bet svarbesnis 
yra tas, kad Berlyno blokas yra 
daug silpnesnis tomis medžiago- 
mis, be kurių negalima vesti karo. 
Būtent, demokratinis blokas turi 
809/5 visos pasaulio geležies, 859/; 
anglies, beveik 100'/,; (vadinasi, 
visa) žibalo, 939/4 kaučiuko, 89?/; 
medvilnės, 989/4 aukso ir 80 —907/; 
vario, cinko, mangano, cinos ir t.t., 
apie */4 viso pasaulio laivyno, ne- 
išsemiamus kiekius žemės ūkio 
gaminių. Be to, reikia atsiminti, 
kad šie visi turtai, o kartu ir įmo- 
nės, kurios minėtus turtus perdir- 
ba, paruošia karui, išmėtyta po vi- 
są pasaulį. Todėl karo metu visų 
neišnaikinsi, visoms neužtversi ke- 
lio. Kas kita totaliniame bloke, Cia 
didžiausia koncentracija, kas priešo 
orlaiviams labai paranku naikinti. 

Dar yra ir trečias svarbus fak- 
tas, kuris rodo, kad demokratinis 
blokas yra stipresnis. Tai, būtent, 
žmonių medžiaginis ir dvasinis bū- 
vis. Totalinio bloko žmonės yra 
be galo išvarginti ne tik fiziškai, 
bet ir morališkai nualinti. Vien tik 
nuolatinė agitacija, propaganda — 
laiko visus įkaitintus, lyg užkerė- 
tus. Bet užtenka didesnio sukrėti- 
mo, kad atsibustų. Juk daugelis 
tvirtina, kad Miuncheno gyvento- 
jai kėlė Cemberlenui didžiausias 
ovacijas ne dėl to, kad sutiko ati- 
duoti Sudetus, bet dėl to, kad iš- 
gelbėjo nuo karo. Demokratinio 
bloko žmonės yra fiziškai ir mora- 
liškai tvirti, sveiki, dėl to ir karo 
metu jie būtų daug pajėgesni, iš- 
tvermingesni. 

Šie trys faktai yra tvirčiausi 
argumentai, kad karas Paryžiaus — 
Londono blokui su Berlyno bloku 
nėra labai pavojingas. Prieš Didijį 
karą Vokietija buvo daug geriau 
pasiruošusi karui, turėjo kolonijas, 
pakankamai žaliavos, o vis tik karą 
pralaimėjo, nors tas demokratinis 
blokas karo pradžioje buvo visai 
nesusiformavęs ir visas jėgas pa- 
rodė ne iš karto. 

Mažosioms valstybėms dėl to, 
žinoma, nėra prasmės džiūgauti, 
nes _ kol šie du milžinai susidurs, 
tai Cekoslovakijos likimas gali dar 
ne vieną ištikti. Reikia neužmiršti, 
kad šių blokų pasiruošimas karui 
vyksta kaskart vis didesniu tem- 
pu. O kol jie dar nepasiruošę, tai 
ne vieną nuolaidą gali padaryti, 
ypač jeigu tie nauji reikalavimai 
vis dar nepalies Paryžiaus-Londo- 
no interesų. Hitleris jau laimėjo 
keletą mūšių. Dar gali laimėti ir 
daugiau. Tačiau karas jam teks 
pralaimėti. 


TE 


KOR 


E 


Švenčionys. Seniau ir dabar. 
Seniau čia buvo net kelios lietuvių 
švietimo draugijos. Nuo pereitų 
metų nebeliko nė vienos. Šiemet 
Švenčionių miesto ir apylinkės lie- 
tuviai norėjo įsteigti Vilniaus Lie- 
tuvių Blaivybės Draugijos skyrių, 
buvo jau ir valdybą išrinkę, bet sto- 
rasta šį skyrių steigti uždraudė. 
Paskutiniu laiku buvo mėsinta įs- 
teigti visai naują „Šviesos“ draugi- 
ją, bet taip pat nepavyko. Uždrau- 
dė „Šviesos“ draugiją steigti Vil- 
niaus vaivada, remdamasis tuo, kad 
steigiamoji švietimo draugija būsian- 
ti pavojinga viešajam saugumui ir 
kad jos steigėjai esą buvę uždary- 
tųjų lietuviškų draugijų vadovai ir 
nariai. 

Šio mėn. 9 dieną Švenčionyse 
kun. Pukėno rūpesčiu buvo sušauk- 
tas Katalikų 
kuriam pirmininkavo kun, dekanas 
Dubietis. Susirinkime buvo svarsto- 
mas klausimas, kaip palaikyti jau- 
nimo tarpe dorovę ir švietimą, Tam 
reikalui nutarta įsteigti Katalikų Jau- 
nimo Sąjungos vyrų ir mergaičių 
skyriai. Vyrų skyriaus pirmininku 
išrinktas Aleksandras Jurkevičius, 
o mergaičių skyriaus pirmininke — 
Lionė Tunkūnaitė. Dalyvis. 


Činčikai, Švenčionių vals. Švie- 
timo reikalai. Šiame kaime jau nuo 
seniau veikia valdinė pradžios mo- 
kykla. Joje šiemet moko rusas mo- 
kytojas Siniak. Nors mokyklą, išsky- 
rus kelis rusus, lanko lietuviai vai- 
kai, bet lietuvių kalbos mokykloje 
visai nemoko. Tėvai tuo yra labai 
susirūpinę. Jie šių mokslo metų 
pradžioje parašė inspektoriui pra- 


šymą ir prašė, kad Činčikų mokyk- 
loje viskas būtų dėstoma lietuvių 
kalba, bet, deja, inspektorius pra- 


šymo dar nepatenkino. Tėvai tuo 
reikalu ketina kreiptis į Vilniaus 
mokyklų kuratoriją. Tikisi, kad ku- 
ratorius supras činčikiečių susirū- 
pinimą ir jų prašymą, pagaliau, pa- 
tenkins. 

Šiemet kun. dekano Dubiečio 
pastangomis į Činčikų mokyklą ins- 
pektorius paskyrė tikybą dėstyti 
lietuvaitę Pranę Klimašauskaitę. Be 
to, ji tikybą dėsto taip pat ir Dauk- 
šių pradžios mokykloje. Tėvai ir 
vaikai nauja katachete yra labai pa- 
tenkinti ir džiaugiasi, kad nors ti- 
kyba bus dėstoma gimtąja kalba. 

V-tas. 


Svilionys, Švenčionių apskr. 
Gaisras. Rugsėjo 21 d. 3 val. po- 
piet čia kilo gaisras. Sudegė Jono 
Kairio trobesiai. Nors gaisras ištiko 
dienos metu, bet iš ugnies mažai 
kas pavyko išgelbėti. Liepsnose žu- 
vo šienas, grūdai, šiaudai. Nuosto- 
liai siekia iki 3 000 auksinų. Tokios 
nelaimės ištiktas J. Kairys kreipėsi 
į apylinkės žmones, prašydamas 
sušelpti. Raščiūnų sodžiaus gyven- 
tojai padegėliui davė šieno, svilio- 
niečiai padėjo sudoroti. Gal vargšas 
kaip nors sugebės išlaikyti arkliuką... 

V. Šarūnas. 


Alksnėnai, Suvalkų apskr. Bu- 
vo išgriauta viena linijos gairė. Šis 
kaimas yra prie pat administracinės 
linijos. Rugsėjo 25 d. pas šio kai- 
mo gyventoją Z. Makauską atėjo 
palinijo sargybinis ir pareiškė, kad 
jis, Z.M., nugriovęs ir pasiėmęs li- 
nijos gairę ir ant jos užmovęs prieš- 
gaisrinį kablį. Po to atėjo sargybos 
viršininkas Pinevskis, kuris pasiėmė 
tą šatrą ir ūkin. Z. Makauską nusi- 
vedė į sargybos įstaigą, kur surašė 
protokolą. Paleistas ūkin. Z. M. 
pasiskundė Kopo žandarmerijos vir- 
šininkui. Kitą dieną atvykę žandarai 
Z.M ištardė ir, apsilankę prie lini- 
jos, tą gairę rado paslėptą arime. 
Tuomet buvo Pinevskiui įsakyta, 
kad jis paimtą iš Makausko šatrą 
kogreičiausiai sugrąžintų. 

Ta proga žandarų viršininkas 
apklausė tuos ūkininkus, kurie yra 
parašę prieš Pinevskį Varšuvon 
skundą. Klausutis. 


Kalinavas, Suvalkų apsr. Miš- 
rios šeimos. Paskutiniais metais iš 
šio kaimo net keturios lietuvaitės 
yra ištekėjusios už nelietuvių. Prieš 
porą savaičių ištekėjo už nelietuvio 
ir J. N. Ar jos sugebės savo vyrus 
„palenkti“, pagyvenę pamatysime. 

— Savo laiku iš šio kaimo ūki- 
ninko D. Valinčiaus buvo paimtas 


Akcijos susirinkimas, | k 


kuris dar ir dabar 
nesugrąžintas. Dabar neseniai D. 
Valinčius Suvalkų apskrities sto- 
rastos yra nubaustas 10 auks. pi- 
niginės baudos už tai, kad jis savo 
pase buvo pasirašęs ne Wolyniec, 
bet Valinčius. 
Omegos Draugas. 


Drūcminai, Viln.-Trakų apskr. 
Rengto vakaro atgarsiai. Šių metų 
pavasarį Pagąžuolės ir Drūcminų 
kaimų jaunimas bendromis jėgomis 
rengė viešą lietuvišką vakarą. Jam 
leidimo prašė keletą kartų, bet ne- 
gavo. Vėliau, po Petrinių, vėl buvo 
paširyžę savo sumanymą įvykdyti— 
išsirūpinti leidimą ir surengti tą 
patį vakarą. Besiruošdami viešam 
vakarui, vieną sekmadienį padarė 
generalinį vaidinimo bandymą (re- 
peticiją), kurio laisvai buvo susirin- 
ę pasižiūrėti nemaža jaunimo. Po 
bandymo kitame name jaunimas 
dar pašoko, pažaidė. 

Po to bandymo viešas vakaras vis 
dėlto negalėjo įvykti. Bet iki šiol 
vis buvo ramu. Pagaliau, dabar, po 
trijų mėnesių, Kaniavos policijos ko- 
mendantas Ružanskis pradėjo tar- 
dyti. Pav., spalio 7 d. jis ištardė 
Drūcminų kaimo gyventoją Joną 
Badarą ir dar norėjo ištardyti čia 
gyvenusią stud. Rusokaitę, bet jos 
nerado. J. Badaras buvo klausinė- 
jamas, kas tą vaidinimo bandymą 
rengė, kas jame dalyvavo, ar buvo 
pardavinėjami bilietai ir t. t. 

Drūcminietis. 


asmens pasas, 


Latažeris, Gardino apskr. Zs- 
teigta  „Maciežos“ mokykla. Čia 
žmonės visi lietuviai. Gyvena ne- 
blogiausiai. Ilgesnį laiką čia veikė 
lietuviška „Ryto“ mokykla. Žmonės 
ja buvo patenkinti, nes joje jų vai- 
kai galėjo mokintis savo gimtąja 
kalba. Švietimo valdžiai „Ryto“ mo- 
kyklą uždarius, čia vaikai buvo mo- 
kinami naminiu mokymu, žinoma, 
taip pat lietuviškai. Ir taip buvo 
iki šiol. 

Dabar čia jau yra įsteigta len- 
kų „Maciežos“ pradžios mokykla. 
Jos mokytoja lietuviškai nesupranta 


visai. Kokie bus jos mokymo vai- 
siai — netrukus pamatysime. 
Kanas. 


Čižiūnai, Viln.- Trakų apskr. 
Suėmimai. Rugsėjo 28 dienos rytą 
čia buvo atėję Valkininko policinin- 
kas Viečorak ir palinijo kopo karei- 
viai, kurie Steponienės Kazlauskie- 
nės bute padarė kratą. Sakėsi iešką 
nelegalių lietuviškų knygų. Po kra- 
tos paėmė keletą knygų, laiškus, 
fotografijas, foto aparatą ir suėmę 
išsivežė Leoną Kazlauską. Tuo pa- 
čiu laiku taip pat buvo suėmę Bo- 
lių Kazlauską ir Praną Versecką, 
bet šiuos tą pačią dieną paleido. 
Leonas Kazlauskas dar nepaleistas. 

R. Lapelis. 


Punskas, Suvalkų apskr. Pa- 
keistas vikaras. Praėjusį mėnesį 
Lomžos vyskupo parėdymu Punsko 
vikaras kun. Savickas iškeltas į Fi- 
lipavą. Jo vieton paskirtas iš Seinų 
kun. Ramanauskas. 

Kun. Savicko Punsko parapijos 
lietuviai negaili, nes jis buvo jiems 
nepalankus. Kun. Ramanausko pa- 
skyrimu visi yra patenkinti, nes jis 
visiems yra palankus, žodžiu, elgiasi, 
kaip geram, pavyzdingam. kunigui 
pridera. 


— Punsko apylinkės ūkininkai 
ir darbininkai vis dejuoja, kad juos 
spaudžia sunkmetis. Bet iš šalies 
žiūrėdamas pamatai, ką kita. Pav., 
rugsėjo 18 d. per šv. Pranciškaus 
atlaidus Punsko restoranuose ir 
aludėse net sienos drebėjo nuo 
girtaujančių šūkavimų ir triukšmo, 
Teko sužinoti, kad tą dieną vien 
destinės Punske buvo išgerta 200 
butelių. 

— Dabar Punsko krautuvėse 
visai negalima gauti žiebtuvėliams 
akmenėlių. Todėl pypkoriai dabar 
eina pas kalvius, pasidi ba skiltu- 
vus ir į titnagą skeldami užsižiebia 
pypkes ir papierosus. Degtukus jau 
mažai kas perka. 

Omegos Draugas. 


Ar esi išsirašes 
laikraštį „Aidą'? 


AU DaM LS 


KRONIKA 


Patvirtintas „Aido“ 
konfiskavimas 


„Aido“ redakcija gavo praneši- 
mą, kad Vilniaus Apygardos teis- 
mas savo neviešame posėdyje 
esąs patvirtinęs „Aido“ 37 nr. su- 
konfiskavimą. Tas numeris buvo 
sukonfiskuotas už straipsnį „Arkivy- 
skupo atsilankymas Gervėčiuose“. 

Tuo būdu dabar „Aido“ reda- 
storiui-leidėjui bus sudaryta byla, 
kuri bus viešai svarstoma Vilniaus 
Miesto teisme. 


Lietuvių Biaivybės Draugijos 
susirinkimas 


Kaip jau buvo skelbiama, spa- 
lių 16 dieną (sekmadienį) Vilniuje, 
šv. Mikalojaus parapijos salėje, 
įvyks Lietuvių Katalikų Blaivybės 
Draugijos narių eilinis susirinkiį- 
mas. Jame bus paskaita, deklama- 
cijos, monologas ir kt. Pradžia ly- 
giai 19 val. Valdyba. 


Lietuvių bylos Apeliacijos 
teisme 


Kaip jau buvo rašyta, lapkričio 
mėnesio 15 ir 29 d. Lydos Apygar- 
dos teisme bus nagrinėjamos buv. 
lietuvių mokytojų ir skaityklų ve- 
dėjų bylos, būtent: B. Šičkaitės, 
V. Čibiraitės, A. Mackevičiūtės-Ut- 
kevičienės ir vargoninko M. Čaglio. 
Jų bylos Apygardos teisme. Visų 
čia suminėtų asmenų bylos tame 
teisme jau buvo nagrinėtos, bet 
dėl kai kurių formalumų buvo ati- 
dėtos. 

Taip pat tenka sužinoti, kad šio 
mėnesio 25 ir 28 d. Vilniaus Ape- 
liacijos teisme bus nagrinėjamos 
buv. skaityklų vedėjų Adomo Bu- 
trimo ir Jadvygos Klimavičiūtės- 
Laurynavičienės bylos, kurios Apy- 
gardos teisme pasibaigė teisiamųjų 
nubaudimu 2—3 metų kalėjimu. 


Negavo užsienio paso 


Vilniaus lietuvė gyventoja Pe- 
tronelė Bizokaitė šią vasarą norėjo 
išvykti Lietuvos Valstybėn ir savo 
privačiais šeimyniniais reikalais ap- 
silankyti Zarasų apskrityje pas savo 
gimines. Tuo tikslu ji buvo įtei- 
kusi Vilniaus Miesto storastijai 
prašymą, kad jai išduotų užsienio 
pasą. Vilniaus Miesto storasta jos 
prašymą rugsėjo mėnesio pradžio- 
je išsprendė neigiamai. P. Bizo- 
kaitė, pasinaudodama jai duota 
teise, apeliavo Vilniaus Vaivadijos 
Įstaigon, iš kur šiomis dienomis 
gavo raštu pranešimą, kad jos ape- 
liacijos skundas taip pat išsprę- 
stas neigiamai. 


Uždrausta steigti „Kultūros“ 
Draugijos skyriai 


Vilniaus Švietimo Draugija 
„Kultūra“ mėgino įsteigti savo sky- 
rius Vasiūnuose, Jakeliuose (Šven- 
čionių apskr.) ir Mergažery (Viln.- 
Trakų apskr.). Švenčionių ir Vil- 
niaus- Trakų apskričių storastos 
šiuos skyrius steigti uždraudė, 
motyvuodami tuo, esą, tie skyriai 
galį grėsti saugumui ir viešajam 
ramumui, nes jų nariai buvo pri- 
klausę uždarytajai Liet. Šv. Kazi- 
miero Draugijai. Vilniaus —Trakų 
apskrities storasta dar pridūrė, kad 
steigiamo Mergažeryje skyriaus na- 
riai yra buvę Lietuvio Ūkio Drau- 
gijos nariai. 


Statys marš. J. Pilsudskiui 
paminklą 


Vilniaus lenkų visuomenė keti- 
na Vilniuje pastatyti maršalui Juo- 
zapui Pilsudskiui ‘paminklą. Tuo 
reikalu paminklo statymo suma- 
nytojai jau yra padarę susirinkimą 
ir paskelbė paminklo projekto pa- 
ruošimo konkursą. 

Paminklas būsiąs statomas per- 
tvarkytoje Katedros-Bazilikos aik- 
štėje, kur pasibaigia Pilies (Zam- 
kowa) gatvė. 


Kas Iš jų pateks į Lenkijos 
seimą 


Šio mėn. 13 dieną galutinai 
paaiškėjo, kokie yra kandidatai į 


„AIDO- REDAKCIJA Iir ADMINISTRACIJA: 
Wilno, ul. Dąbrowskiego 5—1. 


Administracija priima nuo 9 iki 13 val. 


Lenkijos seimą Vilniuje, Vilniaus- 
Trakų ir Švenčionių apskrityse. 

Vilnius yra padalintas į dvi apy- 
gardas, kuriose numatyta į seimą 
po du atstovus. Bet kandidatų pa- 
rinkta kiek daugiau. 45-oje apy- 
gardoje (Vilnius) paskelbti šie kan- 
didatai: inž. V. Baranskis, K. 
Pšegalinskis, V. Jankovskis, V. Šu- 
manskis ir T. Nagurskis. 

Kitoje 46-oje apygardoje: da- 
bartinis Ozono vadas gen. S. Skvar- 
činskis, miesto burmistras V. Ma- 
liševkis, gen. L. Zeligovski, „Slo- 
wo“ redaktorius St. Mackevičius 
ir sieržantas St. Kašubskis. 

Kaip matome, visi kandidatai 
yra lenkai; netgi nepateko nė vie- 
nas žydas. 

47-0je apygardoje (Vilniaus- 
Trakų ir Švenčionių apskritis) kan- 
didatais surašyti šie asmens: mi- 
nisteris M. Koscialkovskis, J. Šei- 
ko, J. Venckovičius, pulkininkas 
B. Vendziagolskis, gen. L. Zeligov- 
skis ir E. Tauroginskis. 

Tuo būdu ir šiose apskrityse 
kandidatais surašyti tiktai lenkų 
tautybės asmens. 

Kurie iš jų bus seimo atstovais, 
bus žinoma po lapkričio 6 dienos. 


i Kam čia teisingai rašyti! 


„Aide“ jau buvo minėta, kad 
Vilniaus miesto storastija nedavė 
leidimo antrą kartą suvaidinti ko- 
medijos „Pinigėliai“, nors neseniai, 
rugsėjo 25 dieną šis veikalas buvo 
vaidintas. 

Kodėl nedavė leidimo— nežinia. 
Užtat vietos ozono organas „Na- 
ród“ viską „sužinojo“ ir „išaiški- 
no“, pranešdamas, kad leidimas 
nebuvo duotas todėl, kad „ta ko- 
medija esanti tendencinio turinio“. 

Ponai ozoniečiai, ar negalėtu- 
mėte nurodyti tikresnių priežasčių, 
kodėl negautas leidimas, nes jūsų 
pacituotas sakinys yra grynas pra- 
simanymas, kadangi minėtoji ko- 
medija yra nekalčiausio turinio, 


Rotušės atnaujinimo darbai 


Jau antri metai, kai atnaujina- 
mi Vilniaus miesto Rotušės rūmai. 
Jų remontui jau yra išleista apie 
pusantro šimto tūkstančių auksinų. 
Iki šiol yra užbaigti mūriniai dar- 
bai ir jau baigiama įvesti elektros 
šildymo laidai. Toliau darbas buvo 
sustabdytas: pritrūko pinigų. 

Dabar Vilniaus miesto magis- 
tratas kitiems Rotušės rūmų įren- 
gimo darbams yra nutaręs paskirti 
dar šimtą tūkstančių auksinų. 

Kaip žinia, Vilniaus Rotušės rū- 
mai yra statyti pagal garsaus lietu- 
vio Gucevičiaus projektą. Per Didįjį 
karą šiuose rūmuose buvo lietu- 
vių teatras. 


Redakcijos atsakymai 
M. Čaikauskui ir kit. „Aidą“ 


administracija išsiunčia paštu vidū- 
dieniais antradienį, ketvirtadienį ir 
šeštadienį. Daugelyje vietų kitą die- 
ną (ir šventadieniais) provincijos 
paštų įstaigos jį atiduoda prenume- 
ratoriams. Manome, panašiai galėtų 
padaryti ir jūsų paštas. Bandykite 
susitarti. 

K. Veličkai. Galima bus nusiųs- 
ti. Kaštuos 2 auks 20 sk. 

Valdonei. Apie tai jau buvo ra- 
šyta. Prašome daugiau. 

K. Jočiui. Laišką ad. Juknevi- 
čiui Įteikėme. 

Buvusiam. Korespondenciją su- 
trumpinę įdėjome. Tačiau nuotrau- 
kos, kurią sakote kartu siuntę, mes 
negavome. 

Vaidotui, Dėl tam tikrų priežas- 
čių Jūsų straipsnio įdėti negalėjome. 
Prašome pajudinti naujesnius klau- 
simus. 

Gailučiui. Pakanka parašyti tik- 
tai Kaunas ir to laikraščio pavadi- 
nimas — laiškas bus įteiktas. Mū- 
sų laikraščio kaina yra pažymėta 4 
puslapio apačioje. Toji knyga gali- 
ma įsigyti abiejuose Vilniaus lietu- 
vių knygynuose. Kaina, rodos, ne- 
pažymėta, 


Telefonas 29-59, 


Leidėjas ir atsak. redaktorius Liudvikas Cicėnas. 


Nutruko 
čekų-vengrų 
derybos 


Kaip jau skaitytojus informa- 
vome, praėjusios savaitės pabai- 
goje Komarno mieste prasidėjo 
Čekoslovakijos Rumunijos dery- 
bos dėl Čekoslovakijos dalies ati- 
davimo Rumunijai. 

Tačiau derybos iš karto nuėjo 
nesklandžiai, nes Vengrija pareika- 
lavo daug žemių, kurių Cekoslo- 
vakijos vyriausybė nenorinti ati- 
duoti. P 

Vietoj to Cekoslovakijos dele- 
gacija pasiūlė vengrams plačią 
kultūrine ir politinę autonomiją. 
Kadangi su tokiu pasiūlymu veng- 
rai nesutiko, tai derybos buvo 
nutrauktos neribotam laikui. 

Telegramų pranešimu, Vengri- 
jos vyriausybė kreipsis į Europos 
didžvalstybes, kad jos išspręstų 
Vengrijos- Cekoslovakijos konfliktą. 

x 


Podraug pranešama, kad Veng- 
rijos pasienyje Čekoslovakija su- 
traukė daug kariuomenės. 


KARAS KINIJOJE 


— Jau seniai buvo laukta, kad 
japonai puls svarbų Kinijos pietuo- 
se Kantono miestą. Šiomis dieno- 
mis japonai iškėlė nemažus kariuo- 
menės būrius, kurie pradėjo slinkti 
į Kantoną. Kiniečiai tuo tarpu di- 
desnio pasipriešinimo nerodo. 

Japonai, spėjama, pirmučiausia 
stengsis nutraukti susisiekimą gele- 
žinkeliu tarp Kantono ir Hankau. 
Tuo geležinkeliu Čangkaišekas be- 
ne gaunąs visą reikalingą medžia- 
gą savo kariuomenei. Perkirtus tą 
geležinkelį, Cangkaišeko pasiprie- 
šinimas turėsiąs susilpnėti, 

— Mūšiai už Hankau nepapra- 
stai atkaklūs ir kruvini. Japonai 
to miesto paėmimui yra sutraukę 
apie 700 tūksančių. Kiniečiai, juo 
toliau, juo labiau priešinasi, ir ja- 
ponų nuostoliai yra žymūs. Ir ka- 
ro veiksmų nukėlimas į Kinijos 
pietus tik rodo, kad japonai ieško 
lengvesnių būdų  Hankau miestui 
paimti, 


Nr. 50 a 


Ukrainų reikalavimai 


Šio mėn. 13 dieną leidžiamas 
Vilniuje dienraštis „Glos Narodo- 
wy“ įsidėjo tokią žinią: „Ryšium 
su įvykiais tarptautinėje politikoje, 
ukrainų tarpe juntamas didelis pa- 
gyvėjimas, spėjama, kad jau suda- 
ryti ryšiai su ukrainų emigracija 
Berlyne. Paskutiniu metu d-ras Di- 
mitras Levickis, vienas iš žymiųjų 
„Undo“ narių, „Dilo“ dienraštyje 
pasiūlė negirdėtą projektą— suda- 
ryti Tautinę Ukrainų Tarybą, ku- 
rioje turėtų įeiti 30 narių ir 12 
pavaduotojų. Toji taryba rinktų 5- 
riems metams prezidentą ir jo 
pavaduotoją. Prezidentas sudarytų 
vykdomąjį trijų asmenų komitetą. 
D-ras Levickis siūlo, kad tai tary- 
bai sudaryti iniciatyvos turėtų im- 


tis metropolitas Šeptickis arba 
buvusių Ukrainos vyriausybių na- 
riai arba pagaliau buvusieji ukra- 
inų armijos vadai.“ 

„Gł. Nar.“, 
šitaip apibūdino: 

„Negirdėtas d-ro Levickio pro- 
jektas iš tikro siekia sudaryti sa- 
votiškos ukrainų vyriausybės. Ypa- 
tingai Įsidėmėtinas siūlymas parink- 
ti asmenis, kurie turėtų imtis ini- 
ciatyvos sudaryti Tautinę Ukrainų 
Tarybą. 

Tiek patsai minėto fakto pa- 
skelbimas, tiek ir noras palaikyti 
ryšius su emigracija Berlyne tu- 
rėtų atkreipti mūsų (lenkų) dėme- 
sį į dabartines ukrainų tendencijas“. 


. Ukrainai džiaugiasi Karpatų Ukrainos 
autonomine vyriausybe 


Karpatų ukrainų autonominės 
vyriausybės sudarymas ir tos vy- 
riausybės patvirtinimas dideliausio 
įspūdžio padarė viso pasaulio uk- 
rainams. Ypač šiuo svarbiu įvykiu 
džiaugiasi Lenkijos ukrainų visuo- 
menė. Jau šio mėn. 11 dieną visi 
Lvovo ukrainų dienraščiai pirmuo- 
se puslapiuose stambiomis raidė- 
mis įsidėjo žinias, kad „Karpų Uk- 
raina-Valstybė“, „Pirmoji Karpatų 
Ukrainos vyriausybė“. 

Toliau paduodamos visos žinios 
apie Karpatų Ukrainos autonomi- 
nės vyriausybės sudarymą, apie 
užsienio tuo klausimu nuomones 
ir apie pirmuosius autonominės 
vyriausybės darbus. Ta proga ten- 
ka pridurti, kad ukrainų visų kryp- 
čių spauda jau nuo seniau daug 
dėmesio kreipė į Karpatų ukrainų 
klausimą ir reikalavo jiems tokių 
pačių teisių, kaip ir slovakams. 


Pastaba. Karpatų Ukrainoje, 
kuri dabar sudaro Čekoslovakijos 
autonominę dalj, yra iš viso 718.586 
gyventojai, kurių tarpe — 445.213 
ukrainų (629/4), čekų ir slovakų — 
26.876 (4%), vokiečiu — 11.490 
(29/5) ir vengrų 109.336 (139/,), kitų 


tautų po mažiau. 


Įvairu-įdomu 


Čankaišekas sumanė įvesti vie- 
nodą kinų kalbą literatūroje ir 
Įstaigose 


Kinų tauta, kaip žinoma, yra la- 
bai didelė. Todėl sunku jaiišlaiky- 
ti vienodą kalbą. Kiekvienoje pro- 
vincijoje tie patys kinai kitaip kal- 
ba. lr taip kinas iš šiaurinių pro- 
vinicijų negali stačiai susikalbėti 
su savo tautiečiu iš pietinių pro- 
vincijų. Cankaišekas ryžosi sutvar- 
kyti šitą reikalą. Neseniai jis išlei- 
do parėdymą, kuriuo įvedė litera- 
tūron ir visos Kinijos įstaigosna 
vieną bendrinę kalbą, kuri yra va- 
dinama mandarinų, arba mokytų 
žmonių kalba. 


Lenkija daugiausia suvartoja 
bulvių, o Lietuva — rugių 


Apskaičiuota, kad Lenkijoje vie- 
nas gyventojas (imant vidutiniškai) 
per metus suvartoja 768 klg. bul- 
vių. Po Lenkijos daugiausia bul- 
vių suvartojama Vokietijoje: 
metus vienam gyventojui 700 klg. 
bulvių. Kituose kraštuose vienas 
gyventojas nesuvartojo ir 500 klg. 

Cukraus daugiausia suvartoja- 
ma Danijoje: 50,4 klg. vienas gy- 
ventojas; kviečių daugiausia suvar- 
tojama Prancūzijoje —257 klg. vie- 
nas gyv; O rugių daugiausia su- 
vartojama Lietuvoje—244 klg. vie- 
nas gyventojas. 


Ką Vokietija gauna prisijun- 
gdama Sudetų kraštą 


Užėmusi Sudetų krašą, Vokieti- 
ja gaus ne tik 3 mil. gyventojų, 
bet ir 5 mil. kvintalų rugių, 1 mil. 
kvintalų kviečių, 3 mil. kv. avižų 
ir 3 mil. kv. miežių. 


REDAKCIJA (gaunamus straipsnius ir korespondencijas taiso 
ir trumpina savo nuožiūra. Nespausdintų korespondencijų ir 


smulkesnių straipsnių redakcija nesaugo. 
Rankraščių savo lėšomis negrąžina. 


per | 


Pasaulio galas 1980 metais? 


Nelabai seniai italų spauda daug 
rašė apie vieną aiškiaregį (Lurgi 
Aliverti), kuris turįs įgimtą savybę 
numatyti tolimiausius įvykius. Sa- 
vo metu jis numatęs Abisinijos 
karą, Oo paskiau didelius sociali- 
nius streikus ir sąjūdžius Prancū- 
zijoje. Be to, jis daug kitų dalykų 
numatė, kurie, esą visi išsipildę. 
Tas pats aiškiaregis kažkada pa- 
reiškęs, kad 1980 metais būsianti 
pasaulio pabaiga, kuri įvyks suski- 
lus žemės rutuliui į tris dalis. Ne- 
reikia betgi nusigąsti aiškiaregio 
spėliojimais. Gali vienas du spė- 
liojimai, paprastesnio pobūdžio, iš- 
sipildyti, bet tai nereiškia, kad 
visa, ką jis pranašauja, turi išsipil- 
dyti. Moksliškai imant, žemei kol 
kas negręsia joks pavojus. Ir arti- 
miausioj ateityji nieko ypatingo 
nenumatoma. 


Zmogus, kuris suvalgė savo 

skrybele 

taip buvo, jeigu ne 
Amerikoje. Vienas garsus sporti- 
nikas, pavarde Hendriks pasakė 
savo draugams, kad priešingos 
grupės sportininkai turėsią būtinai 
pralaimėti, o jeigu būtų kitaip, tai 
jis pasižadąs suvalgyti savo skry- 
belę. Hendriks, pasirodo, blogai 
spėjo. Tie, kurie turėjo, jo many- 
mu, pralaimėti, laimėjo. Tačiau gar- 
bingas sportininkas pareiškė, kad 
savo žodį turįs būtinai ištesėti, 
Pasikvietė keturius liudytojus vir- 
tuvėn ir ėmėsi ruošti valgį iš savo 
šiaudinės skrybelės. Sukapojo jį 
smulkiais gabalėliais, ir įdėjęs ma- 
karonų, riebalų bei visokių priesko- 
nių (svogūnų, pipirų), 


Kur gi 


„RUCH“ 


PRENUMERATA: Metams — 3 auks. Užsienyje — 3 doleriai. 
Atskiro numerio kaina 10 skatikų. į 
Skelbimų kaina: tik ketvirtame puslapy — 20 skatikų už eilutę- 


mažesnis 
vaivadija. 


plotas, kaip Vilniaus 


EEST TTT A 
E - DTS 
valgį virimo. Pagaliau, visa tai su- 
valgė, nors draugai prašė jį neda- 
ryti kvailystės. Ir viską suvalgė 
pasigardžiuodamas. Įdomu, kad 
sportininkas visai gerai jautėsi, su- 
valgęs savo skrybėlę. Tik atvestas 
gydytojas sportininką perspėjo, kad 
jis daugiau tokių niekų nedary- 
tų, nes tokios išdaigos ne visuomet 
galinčios laimingai pasibaigti. 


Hitlerininkai Įvedė Austrijoje 
vieno patiekalo pietus 


Praėjusį sekmadienį visos Aust- 
rijos valgyklose ir restoranuose 
įvesta vieno patiekalo pietūs, pa- 
našiai, kaip jau yra įvesta pačioje 
Vokietijoje. Tokių pietų kaina ge- 
resnėse 
mrk. Be to mokesčio reikės mo- 
kėti po 1 mrk. 20 pf. Įsakyta taip 
pat privatuose namuose ruošti 
pietus vieno patiekalo. 


Kiek suvalgo vienas anglas 


Anglijos karo ministerija, suda- | 


rinėdama neseniai krašto išmai- 
tinimo planą karo atveju, pasirė- 
mė tam tikromis statistikomis, pa- 
gal kurias vienas anglas per visa 
gyvenimą suvalgo maždaug Z0 
jaučių, 20 tonų duonos, 10 tonų 


daržovių ir vaisių bei 12.000 kiau 
šinių. 


Gydytojai patarė Čemberlenui 
pasilsėti 
Sugrįžus Cemberlenui iš Eu“ 
ropos žemyno, kur jisai labai gra“ 
žiai „išsprendė“ Čekoslovakijos 
klausimą, gydytojai jam patarė i! 
gesnį laiką rimtai pasilsėti. Pra“ 
eitą savaitę Cemberlenas kartu sU 
žmona išvyko Skotijon, kur ramy“ 
bėje ketinąs bent kiek ir pameš“ 
kerioti. Tai jo mėgiamiausias už“ 
siėmimas poilsio metu. 


Varlės sulaikė traukinį 

Nesenai Prancūzijoje © neto! 
Grenoblio miesto buvo toks atsit” 
kimas. Pro minėtą vietą einan"! 
geležinkelį „užėmė“ keli milijon 
varlių, kurios iš vienos pusės g“ 
ležinkelio šliaužė kiton pusėn, kV 
yra didelės balos. Tuo metu, kaif, 
tik pro tą vietą turėjo važiuo! | 
traukinys. Bet varlės traukinio 0 | 


praleido. Traukinys turėjo 5 vala" 


das laukti, kol visos varlės peršli2! 


žė geležinkelį. 

3 BES 
Lietuvių Sanitarinės Pagalbo“ 
Draugijos LIgonineė 


reikalingos dvi sesutės 

slaugytojos, šeimininkė: 
virėjos ir sanitarės 

Kreptis į Ligoninės Direkcija 
nuo 10 iki 13 val. 

ilgai savo | Vilniuje, Mickevičiaus g. Nr. 


33-07 


spaustuvė, Tatarska 6. Telef. 21-83: 


padavęs šią žinią, | 


1 
i 


valgyklose nustatyta 2 


